ตามหัวข้อเลยครับ คือวันนี้ผมมีอะไรกับแฟนผมแล้วเกิดถุงยางรั่ว ผมเลยให้แฟนกินยาคุมฉุกเฉิน ตอนนี้แฟนกินไปแล้ว1เม็ด ผมอยากทราบว่าควรกินเม็ดที่2ตอนไหน ถ้ากินหมดแล้วควรซื้อแผงใหม่มากินต่อหรือว่าหยุดกินเลยครับ ขอบครับ
สวัสดีค่ะ ยาคุมกำเนิดแบบฉุกเฉินนั้น เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้การกินยาคุมฉุกเฉิน เป็นการกินชั่วคราวแค่ 1 หรือ 2 เม็ดห่างกัน12 ชั่วโมง จะไม่มีการกินเป็นแผงต่อเนื่องดังนั้นกรณีนี้ถ้าเป็นแบบ 2 เม็ด ก็ให้กินเม็ดที่ 2 ตามหลังจากเม็ดแรกที่ 12 ชั่วโมง หรือตามที่ข้างฉลากระบุ หลังจากนี้ให้สังเกตรอบเดือนอีกครั้ง ร่วมกับสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ